**PÁLYÁZATI FELHÍVÁS**

**Vécsey Károly Művelődési Ház és Könyvtár (6320 Solt, Aranykulcs tér 7.) közművelődési intézmény vezetői állására**

Solt Város Önkormányzat Képviselő-testülete hatáskörében eljárva – a veszélyhelyzet kihirdetéséről szóló 27/2021. (I.29.) Korm.rendelet és a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése felhatalmazása alapján – Solt Város Önkormányzat polgármestere a kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020. (X.30.) EMMI rendeletben (a továbbiakban: EMMI rendelet) foglaltak alapján

**PÁLYÁZATOT HIRDET**

**a solti Vécsey Károly Művelődési Ház és Könyvtár**,

mint gazdasági szervezettel nem rendelkező költségvetési szerv

**intézményvezetői – igazgatói – beosztásának betöltésére**

a Munka törvénykönyvéről szóló 2012. évi I. törvényben (a továbbiakban: Mt.) foglaltak szerint.

**Az igazgató munkaviszonya és annak időtartama:**

A költségvetési szerv igazgatója az Mt. szerinti vezető állású munkavállalónak minősül, így foglalkoztatására a vezető állású munkavállalóra vonatkozó, a vezetői megbízás időtartamára szóló munkaszerződés megkötésével kerül sor.

Új munkaviszony létesítése esetén 3 hónap próbaidő kerül kikötésre.

**A vezetői munkakör:**

A vezetői megbízás 2021. június 1. napjától 2026. május 31. napjáig terjedő határozott időtartamra szól.

Az intézmény igazgatója egyszemélyi felelős vezetője az intézménynek, felelőse a feladatellátáshoz biztosított önkormányzati vagyon használatának és megőrzésének. Feladata az intézmény szakmai vezetése, a munkáltatói jogkörök gyakorlása, valamint a munkaköri leírásában meghatározott feladatok teljesítése.

**A munkavégzés helye:**

Az intézmény székhelye: Bács-Kiskun megye, 6320 Solt, Aranykulcs tér 7., valamint az intézmény vezetésével és működtetésével kapcsolatos feladatellátáshoz kötődő telephelyek és helyszínek.

**Pályázati feltételek:**

1. Az EMMI rendelet 1. melléklet 9. pontjában meghatározott szakképzettségi, szakképesítési feltételeknek való megfelelés, azaz:
2. felsőfokú végzettség és közművelődési szakképzettség, vagy nem szakirányú felsőfokú végzettség és felsőfokú szakirányú szakképesítés,
3. végzettségének, szakképzettségének vagy szakvizsgájának és egyben az intézmény alaptevékenységének megfelelő munkakörben legalább ötéves szakmai gyakorlat
4. Magyar állampolgárság
5. Büntetlen előélet
6. Cselekvőképesség
7. Az EMMI rendelet 4.§ (1) bekezdésében előírt államháztartási és vezetési ismereteket nyújtó 120 órás képzés eredményes elvégzésének okirattal történő igazolása, vagy szándéknyilatkozat annak a megbízás kezdetétől számított két éven belüli elvégzéséről.

**Az elbírálás során előnyt jelent:**

* kulturális rendezvények szervezésében szerzett gyakorlati tapasztalat,
* irodai szövegszerkesztő programok és multimédiás eszközök használatában, internetes kommunikációban való jártasság.

**A pályázatnak tartalmaznia kell:**

* részletes szakmai önéletrajzot,
* az intézmény vezetésére, fejlesztésére vonatkozó szakmai és vezetői programot.

**A pályázathoz csatolni szükséges:**

* 3 hónapnál nem régebbi erkölcsi bizonyítványt,
* felsőfokú végzettséget, szakirányú szakképzettséget, illetve szakirányú szakképesítést igazoló okiratok hiteles másolatát,
* az államháztartási és vezetési ismereteket nyújtó képzés elvégzését igazoló tanúsítvány másolatát, vagy az annak elvégzéséről szóló szándéknyilatkozatot,
* a szakmai gyakorlatot igazoló okiratok másolatát,
* a pályázó nyilatkozatát arról, hogy a pályázati anyagában foglalt személyes adatainak a pályázati eljárással összefüggésben szükséges kezeléséhez hozzájárul,
* a pályázó nyilatkozatát , hogy hozzájárul a jogszabályban meghatározott véleményezők részére a pályázati anyaga tartalmának megismeréséhez.

**A pályázat benyújtásának határideje:**

**2021. május 10.**

**A pályázat benyújtásának módja:**

A pályázatokat postai úton vagy személyesen, Solt Város Önkormányzat Polgármesterének címezve (6320 Solt, Béke tér 1.) egy eredeti példányban kell benyújtani.

A borítékon kérjük feltüntetni „Vécsey Károly Művelődési Ház és Könyvtár igazgatói pályázat”

Hiánypótlásra nincs lehetőség.

**A pályázat elbírálásának módja és rendje:**

A pályázat lebonyolítására vonatkozó teljes dokumentációt – a benyújtott pályázatokkal együtt – egységes ügyiratként kell kezelni.

A pályázat iránt érdeklődők a pályázatok elkészítéséhez szükséges tájékoztatást, valamint az intézmény megismerésére irányuló igényüket Németh István polgármestertől kérhetik. Telefonszám: 06-30/9386774, e-mail: polgarmester@solt.hu

Az érvényes pályázatot benyújtó pályázót a pályázati határidő lejártát követő 5 napon belül Solt Város Önkormányzat Képviselő-testülete, mint a munkáltatói jogkör gyakorlója, - amennyiben a 478/2020. (XI.3) Korm.rendelettel kihirdetett veszélyhelyzet az elbíráláskor még hatályban van, abban az esetben a Solt Város Önkormányzat Képviselő-testülete feladat- és hatáskörében eljáró Solt Város Önkormányzat polgármestere - által létrehozott, a kulturális intézmény alapfeladatait érintően szakértelemmel rendelkező, legalább háromtagú bizottság hallgatja meg.

Amennyiben a veszélyhelyzet a pályázatok kiértékelési időszakában már nem áll fenn, a pályázatokat – a bizottság írásba foglalt véleményét mérlegelve – Solt Város Önkormányzat Képviselő-testületének Oktatási, Kulturális, Sport, Külkapcsolatok és Közrendvédelmi Bizottsága véleménye nélkül kerülnek elbírálásra.

A pályázatok elbírálásáról Solt Város Önkormányzat Képviselő-testülete, - amennyiben a 478/2020. (XI.3.) Korm.rendelettel kihirdetett veszélyhelyzet még hatályban van, Solt Város Önkormányzat Képviselő-testülete feladat- és hatáskörében eljáró Solt Város Önkormányzat polgármestere – dönt a bizottság írásba foglalt véleményét mérlegelve.

**A pályázat elbírálásának határideje:**

2021. május 21.

**A pályázati felhívás közzétételének a helye:**

* Solt Város Önkormányzat internetes portálja, [www.solt.hu](http://www.solt.hu),
* Vécsey Károly Művelődési Ház és Könyvtár, [www.vkmhksolt.hu](http://www.vkmhksolt.hu)